**Ministru kabineta noteikumu “Grozījumi Ministru kabineta 2017.gada 28.februāra noteikumos Nr.102 “Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskās un privātās partnerības likuma 121.pants (likumprojekts “Grozījumi Publiskās un privātās partnerības likumā” (reģ. Nr.841/Lp12), kas 20.04.2017. ir pieņemts Saeimā 2. (galīgajā) lasījumā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publiskās un privātās partnerības likuma (turpmāk – Likums) 121.pantā ir noteikts pilnvarojums Ministru kabinetam noteikt kārtību, kādā katru gadu līdz 1.aprīlim publiskais partneris iesniedz Iepirkumu uzraudzības birojam statistikas pārskatus par publiskās un privātās partnerības līgumiem. Tāpat minētais pants pilnvaro Ministru kabinetu noteikt statistikas pārskatu saturu.Ministru kabineta 2017.gada 28.februāra noteikumi Nr.102 “Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību” (turpmāk – Noteikumi), kas nosaka oficiālās statistikas veidlapu paraugus iepirkumu jomā, ko aizpilda pasūtītāji [Publisko iepirkumu likuma](http://likumi.lv/ta/id/133536-publisko-iepirkumu-likums) izpratnē un sabiedrisko pakalpojumu sniedzēji [Sabiedrisko pakalpojumu sniedzēju iepirkumu likuma](http://likumi.lv/ta/id/216076-sabiedrisko-pakalpojumu-sniedzeju-iepirkumu-likums) izpratnē, kā arī šo veidlapu iesniegšanas un aizpildīšanas kārtību.Ņemot vērā Likuma 121.pantā noteikto, Noteikumi ir redakcionāli grozīti, papildinot tos ar 3.1apakšpunktu, kas paredz, ka publiskais partneris, sagatavojot pārskatu par iepirkumiem, izmanto veidlapu Nr.5-PPPL “Pārskats par publiskās un privātās partnerības iepirkumiem”, kā arī papildināti ar jaunu regulējumu, kas nosaka veidlapas Nr. 5-PPPL aizpildīšanas kārtību. Šis regulējums ir iekļauts 6.sadaļā, to izsakot jaunā redakcijā. Vienlaikus Noteikumi ir tehniski papildināti ar 7.sadaļu “Noslēguma noteikums”, kas redakcionāli netiek grozīts.Ņemot vērā, ka pārskatu iesniegšanas termiņus nosaka attiecīgie likumi, uz kuru pamata izdoti Noteikumi, no Noteikumiem attiecīgā norāde ir izslēgta. Līdz ar to 6.punkts ir izteikts jaunā redakcijā, bet 7.punkts ir izslēgts.Vienlaikus Noteikumos veikti arī tehniski grozījumi, piemēram, Noteikumu izdošanas pamats ir papildināts ar atsauci uz Likuma 121.pantu, 1.punkts ir papildināts ar jauniem subjektiem, 8.punktā precizēta norāde par pārskatu iesniegšanas veidu, nosakot, ka pārskatus pasūtītājs, sabiedrisko pakalpojumu sniedzējs un publiskais partneris vai tā pārstāvis Iepirkumu uzraudzības birojā iesniedz elektroniski, izmantojot Iepirkumu uzraudzības biroja tīmekļvietnē pieejamo Iepirkumu uzraudzības biroja pārziņā esošo valsts informācijas sistēmu “Publikāciju vadības sistēma”.  |
| 3. | Projekta izstrādē iesaistītās institūcijas | Finanšu ministrija, Iepirkumu uzraudzības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskie partneri Likuma izpratnē, kuriem ir pienākums aizpildīt projektā minētās veidlapas. To aptuvenais skaits nav zināms (atbilstoši Iepirkumu uzraudzības biroja uzturētajā publikāciju vadības sistēmā esošajai informācijai līdz 2016.gada 31.decembrim Latvijā ir reģistrēti 2037 pasūtītāji un 241 sabiedrisko pakalpojumu sniedzējs).Iepirkumu uzraudzības biroja darbinieki, kuri iesaistīti pārskatu veidlapu pārbaudē. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies tiem publiskajiem partneriem vai to pārstāvjiem Likuma izpratnē, kuriem būs pienākums iesniegt pārskatu, un Iepirkumu uzraudzības biroja darbiniekiem, kuriem būs pienākums veikt to apstrādi. |
| 3. | Administratīvo izmaksu monetārs novērtējums | Administratīvo izmaksu monetārais novērtējums mērķgrupai, kuru veido publiskie partneri, nepārsniedz 2000 *euro.* Administratīvo izmaksu monetārais novērtējums Iepirkumu uzraudzības birojam: (9,51 x 0,5) x (20 x 1) = 4,755 x 20 = 95,10 *euro,* kur - 9,51 *euro* ir samaksa (divi vecākie referenti) vidēji h; - lai veiktu datu pārbaudi, vidējais laika patēriņš, plānotais (30 min jeb 0,5h); - publisko partneru skaits, iespējamais (20 gab. jeb 1% no Publikāciju vadības sistēmā reģistrētajiem pasūtītājiem un sabiedrisko pakalpojumu sniedzējiem) un - pārskatu iesniedz reizi gadā.Iepirkumu uzraudzības biroja uzturētās Publikāciju vadības sistēmas programmatūras izmaiņu izstrādei un testēšanai, lai nodrošinātu projektā paredzēto statistikas informācijas iegūšanai nepieciešamo koncesijas līgumu gada pārskatu elektronisku sagatavošanu, iesniegšanu un apstrādi, 2017.gadā ir nepieciešami **4 664 *euro*** (ieskaitot pievienotās vērtības nodokli (turpmāk - PVN). Pamatojoties uz Iepirkumu uzraudzības biroja 2016.gada 7.novembra līguma Nr.CP-2016/11-07 cenām, aprēķini ir balstīti uz programmatūras izstrādes un testēšanas darbu apjomu 88 cilvēkstundu apmērā, piemērojot vienas darba stundas izmaksas likmi 53 *euro*/h, ieskaitot PVN (53 *euro*/h\*88 c/h).Sākot no 2018.gada, katru gadu šim PVS papildinājumam ir nepieciešami atbalsta pakalpojumi, kas paredz koncesijas procedūru gada pārskatu funkcionalitātes darbības uzraudzību, programmatūras kļūdu labošanu un funkcionālo izmaiņu pieprasījumu izstrādi. Atbalsta pakalpojumiem ik gadu nepieciešamās izmaksas ir **689 *euro*** (ieskaitot PVN), kas aprēķinātas, ņemot vērā IT industrijā pieņemto praksi, ka sistēmas uzturēšanas izmaksas vidēji tiek aprēķinātas 10-20 % apjomā no sistēmas izstrādes izmaksām (šajā gadījumā piemēroti 14,7 %). Iepirkumu uzraudzības birojs aprēķinus balstījis uz 2016.gada 7.novembra līguma Nr.CP-2016/11-07 cenām, piemērojot vienas darba stundas izmaksas likmi 53 *euro*/h, atbalsta summas ietvaros ir plānots saņemt pakalpojumus katru gadu sākot no 2018. gada 13 cilvēkstundu apjomā (53 *euro*/h\*13h).Programmatūras izstrādes pakalpojumiem un tās atbalsta pakalpojumiem nepieciešamo finansējumu Iepirkumu uzraudzības birojs nodrošinās sava budžeta ietvaros. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finanšu ministrijas tīmekļa vietnes sadaļā “Sabiedrības līdzdalība” ir ievietota uzziņa par projektu.Projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļa vietnes sadaļā “Tiesību aktu projekti”. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iepirkumu uzraudzības birojs, publiskie partneri vai to pārstāvji Likuma izpratnē. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekta izpilde ietekmēs publiskos partnerus vai to pārstāvjus Likuma izpratnē, kā arī Iepirkumu uzraudzības biroja funkcijas un uzdevumus (paplašinot tās). Projekta izpildē Iepirkumu uzraudzības birojam nebūs nepieciešami papildu cilvēkresursi, plānots, ka Iepirkumu uzraudzības biroja Informācijas departamenta darbinieki veiks publisko partneru Likuma izpratnē konsultēšanas un iesniegto pārskatu apstrādes pienākumus papildus esošajiem amata pienākumiem. |
| 3. | Cita informācija | Nav. |

Anotācijas III, IV, V sadaļa – projekts šīs jomas neskar.

Finanšu ministre Dana Reizniece-Ozola

Finanšu ministrijas valsts sekretāre Baiba Bāne

Sīmane, 67326704

sintija.simane@iub.gov.lv